Diari Oficial de la Generalitat Valenciana


Sumari del DOGV 3650, del 22-12-1999 (1999/10720)

Informació pública de l’alternativa tècnica de programa d’actuació integrada, juntament amb el pla parcial, el projecte de reparcel·lació i el projecte d’urbanització de la unitat d’execució de Resid-26, d’Alcossebre.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3650

Data del DOGV
:   22-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10723


Organisme emissor
:   Agrupació d'Interés Urbanístic Marcolina II

Tipus de document
:   Anunci

Informació pública de l'alternativa tècnica de programa d'actuació integrada, juntament amb el pla parcial, el projecte de reparcel·lació i el projecte d'urbanització de la unitat d'execució de Resid-26, d'Alcossebre. [1999/Q10609]
  
L'Agrupació d'Interés Urbanístic Marcolina II, en virtut de les facultats que li confereix l'article 48.1.c, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, juntament amb el pla parcial, el projecte de reparcel·lació i el projecte d'urbanització, corresponent a la unitat d'execució definida en el Pla General d'Ordenació Urbana d'Alcalà de Xivert com a Resid-26, d'Alcossebre, que inclou els terrenys compresos entre la urbanització Marcolina i el camí del Pou de Malentivet, amb la Resid-25 situada a l'est, en aplicació del que s'estableix en l'article 46.3 de la llei esmentada, pel termini de 20 dies hàbils, comptadors des de l'endemà de la publicació d'aquest anunci. Juntament amb l'alternativa tècnica de programa, s'exposen al públic els estatuts de l'agrupació.
  
L'alternativa tècnica del programa, juntament amb el pla parcial, el projecte de reparcel·lació, el projecte d'urbanització i els estatuts de l'agrupació, es troben protocol·litzats a la notaria del senyor Rafael Rivas Andrés, amb domicili a Alcalà de Xivert, plaça de Juan Villanova, 9, 1, igualment s'ha dipositat una còpia d'aquesta alternativa a l'Ajuntament d'Alcalà de Xivert, identificada com a programa per al desenvolupament de l'actuació integrada Resid-26, Marcolina II, d'Alcossebre-Alcalà de Xivert.
  
Es fa constar que durant el termini de 20 dies, comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria del senyor Rafael Rivas Andrés per a obtenir informació, a través dels procediments legals, sobre els documents protocol·litzats.
  
També es fa constar que es podran consultar a l'Ajuntament d'Alcalà de Xivert les actuacions derivades de la documentació que hi ha dipositada i presentar davant d'aquest ajuntament per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.